[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfra2 days ago3 min read"}, {"text_idx": "#000005", "text": "2 days ago3 min read"}, {"text_idx": "#000006", "text": "*For English review, see language toggle switch*"}, {"text_idx": "#000009", "text": "Dwi'n llwyr gydnabod, nid fi yw cynulleidfa darged y llyfr yma. Yn o\u0302l Gwales, llyfr ar gyfer darllenwyr rhwng 10 ac 13 oed ydi o, ond dwi\u2019n deud 11-14+"}, {"text_idx": "#000010", "text": "Ella mod i ddim yn ddisgybl yn yr ysgol uwchradd erbyn hyn, ond dwi wedi bod yno (amser maith yn o\u0302l!) ac i unrhyw un sydd wedi bod yn fwli, neu wedi cael eu bwlio, mi fydd y llyfr yn canu cloch."}, {"text_idx": "#000011", "text": "Fel rhywun oedd yn \u2018fwy\u2019 na\u2019i ffrindiau, yn anffodus mae gen i brofiad o'r ddwy sefyllfa- dwi wedi cael fy mwlio, a dwi wedi bod yn fwli. Petai gen i ond beiriant i fynd yn o\u0302l mewn amser, mi fasa pethau\u2019n wahanol iawn. Tydi\u2019r profiad o gael eich bwlio byth yn eich gadael chi mewn gwirionedd, ac mae jest darllen stori Beca yn dod a hen deimladau poenus yn o\u0302l i\u2019r wyneb, hyd yn oed os yw\u2019r cyd-destun yn wahanol."}, {"text_idx": "#000012", "text": "Ar y tir, mae Beca\u2019n lletchwith, a hithau\u2019n destun hwyl i\u2019r plant eraill. Mae hi\u2019n darged amlwg i'r bwlis gan fod ei chorff yn wahanol i bawb arall, ac fe ddechreua\u2019r nofel gyda\u2019r plant yn tynnu ei choes am fod ganddi stretch marks."}, {"text_idx": "#000013", "text": "Ond unwaith mae hi yn y dw\u0302r, trawsnewidia yn llwyr. Yma, yn y pwll sy\u2019n lloches iddi, teimla Beca\u2019n saff ac yn gyffyrddus. Mewn dw\u0302r, mae hi\u2019n nofiwr gosgeiddig a medrus iawn - does neb yn ei blwyddyn gystal a\u0302 hi. Pam felly mae hi wedi cadw ei champau a\u2019i gorchestion yn gyfrinach rhag pawb?"}, {"text_idx": "#000014", "text": "Un o\u2019r ringleaders sy\u2019n gwneud bywyd Beca\u2019n hunllef yw Siwan, y ferch ddelaf yn y flwyddyn. Mae hi'n mynd allan o\u2019i ffordd i wneud bywyd yn ddiflas i Beca heb fod angen. O leiaf mae Beca\u2019n saff yn niogelwch y pwll nofio... wel, dyna oedd hi\u2019n feddwl..."}, {"text_idx": "#000015", "text": "Tydi Beca ddim ar ben ei hun yn llwyr, dwi\u2019n falch o ddweud. Mae ganddi gnewyllyn bach o ffrindiau ffyddlon. Ond pan mae Jacob, ei ffrind, yn cychwyn mynd allan hefo Siwan, y gelyn, mae hyn yn creu dipyn o gur pen i Beca. Ar o\u0302l digwyddiad hynod o gas, daw bywydau\u2019r ddwy ferch at ei gilydd mewn ffordd annisgwyl."}, {"text_idx": "#000016", "text": "Heb ddweud gormod, roedd hi\u2019n ddiddorol gweld cip o fywyd Siwan, ac er mai hi yw\u2019r ferch fwyaf poblogaidd, dydi bywyd ddim yn fe\u0302l i gyd iddi. Maen nhw\u2019n dweud, dydyn, fod bwlis yn bobl anhapus go iawn."}, {"text_idx": "#000017", "text": "Dros gwrs y nofel, gwelwn Beca druan ar ei hisaf, ond hefyd yn tyfu fel person ac yn dod drwyddi\u2019r ochr arall yn gryfach person. Wrth iddi fagu hyder a dechrau derbyn ei chorff, fe ddaw yn hapusach yn ei chroen ei hun. Nid fairytale yw hwn chwaith, ac er na fedra Beca newid sia\u0302p ei chorff, mi all ddysgu i ddal ei phen yn uchel ac ymfalchi\u0308o yn yr hyn gall ei chorff gyflawni. Mewn ffordd, mae\u2019r \u2018bwlis\u2019 yn dal o gwmpas yn y cefndir \u2013 mi fydd \u2018na wastad haters, bydd, ond tydi Beca ddim yn gadael iddyn nhw effeithio arni yn yr un ffordd erbyn y diwedd. Mae hyn yn neges bwysig iawn i unrhyw un sy\u2019n cael amser gwael ar hyn o bryd."}, {"text_idx": "#000018", "text": "Er mod i\u2019n meddwl y bydd y nofel yn apelio fwy at ferched, dwi yn meddwl fod hwn yn llyfr y byddai pawb yn buddio o\u2019i ddarllen, yn enwedig os ydach chi\u2019n strydglo efo\u2019ch hunanddelwedd, neu wedi cael eich bwlio (neu wedi bod yn fwli hefyd). Gobeithio iddo roi nerth i\u2019r rheiny sy\u2019n isel eu hysbryd ar hyn o bryd, ac os wneith o wneud i ni stopio, a meddwl, cyn dweud neu gwneud rhywbeth cas wrth berson arall, yna mi fydd y nofel wedi llwyddo yn fy marn i. Sylweddolais ar o\u0302l darllen, cymaint o bwysau a disgwyliadau unattainable sydd ar bobl ifanc heddiw \u2013 merched yn enwedig \u2013 i edrych ac i ymddwyn mewn ffordd benodol, ac mae celeb culture ac apiau fel Instagram a TikTok wedi chware rhan fawr yn hyn. Dwi\u2019n teimlo reit falch mod i wedi gorffen fy nghyfnod ysgol cyn i oes y mobile phones, Love Island a social media gyrraedd ei anterth."}, {"text_idx": "#000019", "text": "ffuglenCymraeg gwreiddiolarddegau cynnararddegaunofiodw\u0302rbywyd ysgolbwliotrais domestigiechyd a llestyfu i fynyy glasoedy corffhunanddelweddhunan-hydercyfryngau cymdeithasolsocial mediaseibr-fwliochwaraeon"}, {"text_idx": "#000020", "text": "Sgrech y Creigiau - Elidir Jones"}, {"text_idx": "#000023", "text": "Nid ydym yn gyfrifol am gynnwys gwefannau allanol."}, {"text_idx": "#000025", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000026", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]